钦定古今图书集成/明伦汇编/官常典/第292卷 > 耶律信先
## 钦定古今图书集成/明伦汇编/官常典/第292卷 > 耶律信先

按《辽史》本传：信先，兴宗以其父瑰引为刺血友。幼养
于宫，善骑射。重熙十四年，为左护卫太保，同知殿前
点检司事。十八年，兼右祗候郎，居班详稳。上问所欲，
信先曰：“‘先臣瑰引与陛下分如同气，然不及王封，倘
使蒙恩地下，臣愿毕矣’。上曰：‘此朕遗忘之过’。”追封燕
王。是年，从萧惠伐夏，败于河南，例被责。清宁初，为南
面林牙卒。